هوارد كارتر (9 مايو 1874 - 2 مارس 1939) بالانجليزى: Howard Carter عالم أثار إنجليزي وخبير بعلوم المصريات. اتولد فى مدينة لندن حى كينسينجتون، قضى طفولته بشكل اساسي فى سوافهام، نورفولك فعاش مع عماته، أشتهر بسبب اكتشافه لمقبرة توت عنخ آمون بوادي الملوك، الأقصر، مصر. في سنة 1907 بعد سنين من البحث والتنقيب، تعرف كارتر على اللورد كارنارفون، اللى كان واحد من الهواة المتحمسين واللي كان على استعداد لتمويل بعثات كارتر الاستكشافية لا صبح كارتر المسئول عن كل أعمال التنقيب لكارنافون. قام كارنافون بتمويل بحث كارتر عن الفرعون المجهول مسبقا توت عنخ امون، واللي اكتشفه كارتر، بعد عدة شهور من التنقيب والبحث بدون فايده، فاصبح اللورد كارنارفون غير راضي عن النتائج وفشل استثماراته، وفي سنة 1922، أعطى كارتر موسم واحد أخير لإكمال أعمال التنقيب. في 4 نوفمبر سنة 1922 بعد 15 سنه من البحث وجد كارتر مقبرة توت عنخ أمون "ك.ف62" اللى كانت أفضل مقبرة اتوجدت على مر التاريخ لم تمس من قبل بوادي الملوك، فارسل برقية للورد كارنارفون للحضور فورا لمصر، وفي 26 نوفمبر سنة 1922، مع كارنارفون وأبنتة، وحضور أخرىن، قام كارتر بعمل "الكسر الصغير" الشهير في الزاوية الشمال لمدخل المقبرة، وأصبحت بادية للعين بواسطة ضوء شمعة، فشوهدت الأثار الذهبية الخاصة بالمقبرة بالإضافة إلى الكنوز الأثرية من خشب الأبنوس اللي كانت على حالها من وقت الدفن.